'Korrupte stadsamptenare' loop hul rieme styf | Maroela Media
Twee mans wat vir City Power in Johannesburg werk doen, sal Donderdag in die hof verskyn nadat hulle na bewering omkoopgeld by 'n inwoner geëis het in ruil daarvoor dat sy elektrisiteit nie afgesny word nie.
Isaac Mangena, woordvoerder van City Power, sê die twee beskuldigdes werk vir 'n diensverskaffer wat deur City Power gekontrakteer is om elektrisiteitsafsluitings te doen.
Volgens Mangena het die twee mans 'n inwoner van Wilropark in die weste van Johannesburg genader. Hulle het hulself voorgestel as stadsamptenare en glo aan die inwoner gesê sy elektrisiteitsmeter behoort aan 'n huis in Ruimsig en dat hy eintlik 'n driefasemeter moet hê.
"Die verdagtes het glo gedreig om die inwoner se kragtoevoer af te sny indien hy nie R6 500 aan hulle betaal nie," sê Mangena.
Die inwoner het egter op sy voete gedink en ingestem om die omkoopgeld te betaal. Hy het die mans versoek om later die dag terug te keer om die kontant te kom haal. "Die inwoner het daarna die stad se forensiese ondersoekspan in kennis gestel wat saam met die SAPD gewerk het om 'n lokval te stel. Toe die werknemers gistermiddag by die huis aankom om die geld te kom haal, is hulle in hegtenis geneem," sê Mangena.
Hy het 'n beroep op inwoners gedoen om versigtig te wees vir mense wat hulle probeer uitbuit en enige korrupte aktiwiteite by 0800 002 587 of [email protected] aan te meld.
'Amcu moet verantwoordelik begin optree'
Dit gebeur baie in Tshwane ook. Hulle sny die krag af en dan gaan klop hulle aan die deur. As die persoon oopmaak en hulle geld in die hand stop, dan sit hulle weer die krag aan. Dit gebeur veral by woonstel blokke.
Wat van die groot visse, zumas,mbetes.hloendai,jiba,molefe,mduli,,sorrie, teveel om op te noem. Sien is natuurlik glo!!!
?? word gevang maar ontsnap uit aanhouding ???
Nou hoe kry ek die "korrupte munisipaliteit" agter tralies? Hulle stuur vir my 'n rekening vir elektrisiteitsverbruik…….vir 12 maande nadat hulle vir my 'n voorafbetaalde meter ingesit het!!! Verlede jaar vervang hulle my watermeter DRIE KEER…..en die derde keer sit hulle die ou meter terug wat hulle heel eerste uitgehaal het………..en vertel vir my ek het in Desember R29 000,00 se water verbruik? Hulle lees geen meters nie, lees meters wat nie bestaan nie, lees watermeters wat verwyder is…….sit op jou rekeningstaat NET WAT HULLE WIL……..en as jy nie betaal nie? Dan word JOU DIENSTE AFGESNY!!! Waar sny ek hulle dienste af vir swak administrasie??
Daar is 2 korrupte gevang. Word wakker daar is nog 2 miljoen korrupte en /of net te lui om te werk. En dan die dink hul doen jou 'n guns.